Document ID: 31993R0717

31993R0717
L 074/45
JURNALUL OFÍCIAL AL UNIUNII EUROPENE
REGULAMENTUL (CEE) NR. 717/93 AL COMISIEI
din 26 martie 1993
de modificare a Regulamentului (CEE) nr. 3076/78 privind importul de hamei din țări terțe
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1696/71 al Consiliului din 26 iulie 1971 privind organizarea comună a pieței în sectorul hameiului (1), modificat ultima dată de Regulamentul (CEE) nr. 3124/92 (2), în special articolul 5 alineatul (3),
întrucât hameiul importat din țări terțe trebui să fie însoțit de un atestat de echivalență în temeiul articolului 1 alineatul (2) din Regulamentul (CEE) nr. 3076/78 al Comisiei din 21 decembrie 1978 privind importul de hamei din țări terțe (3), modificat ultima dată de Regulamentul (CEE) nr. 2940/92 (4); întrucât se acordă derogare temporară - sub forma unui atestat de control - unor țări care nu se regăsesc pe lista din anexa la Regulamentul (CEE) nr. 3077/78 al Comisiei din 21 decembrie 1978 privind constatarea echivalenței atestatelor care însoțesc importurile de hamei din țări terțe cu certificatele comunitare (5), modificat ultima dată de Regulamentul (CEE) nr. 2238/91 (6); întrucât aceste atestate de control furnizează foarte puține informații cu privire la caracteristicile produsului și nici un fel de informații despre origine și anul recoltei; întrucât, prin urmare, trebuie să se prevadă ca, pentru hameiul importat cu atestat de control și pentru produsele obținute din acesta, să nu fie necesare proceduri de certificare;
întrucât măsurile prevăzute de prezentul regulament sunt în conformitate cu avizul Comitetului de gestionare a hameiului,
ADOPTĂ PREZENTUL REGULAMENT:
Articolul 1
La articolul 4 alineatul (1) din Regulamentul (CEE) nr. 3076/78 se adaugă următorul paragraf:
„Hameiul importat cu atestat de control și produsele obținute din hameiul importat cu un astfel de atestat nu pot face obiectul unei proceduri de certificare.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 26 martie 1993.

Labels: 3
17
5